Lomborg er uddannet pædagog, og arbejdede i 11 år på et opholdssted. Han er et stort forbillede for børn mellem 3 og 7 år. Han var kort med i børneprogrammet Amigo med Jacob Riising som vært i et afsnit, der handlede om skæg. Da DR senere ønskede at lave en dansk udgave af et svensk børneprogram om tal, hvor værten havde langt skæg, blev Lomborg kontaktet, og Skæg med tal blev til. Siden er der lavet programmer om bogstaver, ord og matematik. Programmerne er den største succes for DRs' børneprogrammer siden Bamses Billedbog. I 2013 udgav Post Danmark to frimærker med motiver fra børne-tv, hvor Hr. Skæg var afbildet på det ene. Det andet havde Kaj og Andrea på. Mikkel Lomborg har et årelangt musikalsk partnerskab med Nikolaj Grandjean, med hvem han skrev og producerede musikken til Skæg Med Bogstaver (2010). I hvert afsnit får man bekendskab med emnet, og der synges om det. Der er udgivet en CD og DVD med nogle af de sange.  Privatliv Lomborg er konverteret til islam for at blive gift med sin kone. I 2013 blev han far til en datter.